smcproject/ml-wiki-sentences huggingface dataset:
ബില്ലിമോറിയ, ഗീത നിസാമി, ജയരാജ്, ഗോപ് ഗോബിന്ദ്രം വാസ്വാനി ആർട്ട് 1947 പഹേല പ്യാർ എ. പി. കപൂർ വനമാല, കെ. എൻ. സിംഗ് , ആഘ പ്രേംനാഥ് (കമ്പോസർ) സാഗർ മൂവിടോൺ പാകിസ്താൻ
Her films list: Year Film Director Co-stars Composer Producer 1950 Shammi (Punjabi) Munshi Dil Shammi, Santosh Kumar , Ghulam Mohammad, Ajmal, Bibbo Master Inayat Hussain 1952 Dopatta (Urdu) Sibtain Fazli Noor Jehan , Ajay Kumar, Sudhir , Yasmin, Bibbo Feroz Nizami Aslam Lodhi 1953 Gulnar (Urdu) Imtiaz Ali Taj Noor Jehan , Santosh , Zarif, Shah Nawaz, Bibbo Ghulam Haider Mian Rafiq 1956 Kaarnama Iqbal Hussain Laddan, Kalawati, Sawan, Bibbo Nathoo Khan M. M. Hussain 1958 Zehr-e-Ishq (Urdu) Masood Parvez Musarrat Nazir, Habib, Neelo, Bibbo, Maya Devi Khawaja Khurshid Anwar (assisted by Manzoor) Select Pictures, Sultan Gilani 1959 Jhoomar Khurshid Anwar Musarrat Nazir , Sudhir , Laila, Bibbo Khurshid Anwar Noor-e-Minar Pictures 1962 Ghunghat Khurshid Anwar Nayyar Sultana , Santosh Kumar , Neelo , Bibbo Khurshid Anwar Select Pictures 1963 Baji (Urdu) S. Suleman Nayyar Sultana , Darpan , Zeba , Bibbo Saleem Iqbal 1963 Ishq par Zor Nahin (Urdu) Sharif Nayyar Neelo , Aslam Pervaiz , Jameela Razzaq, Ilyas Kashmiri , Bibbo Master Inayat Hussain 1963 Marvi Sheikh Hasan Nighat Sultana, Noor Mohammed Charlie , Bibbo G. Nabi Fazlani 1966 Armaan (Urdu) Pervez Malik Zeba , Waheed Murad , Nirala , Bibbo Sohail Rana അവലംബം പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Bibbo Bibbo Rare Picture: https://www.flickr.com/photos/rashid_ashraf/31225553980/in/dateposted/
മഡോണ ഓഫ് ദ മാഗ്നിഫിക്കറ്റ് ഇംഗ്ലീഷ് വിലാസം https://ml.wikipedia.org/wiki/Madonna_of_the_Magnificat
ഇറ്റാലിയൻ നവോത്ഥാന ചിത്രകാരനായ സാന്ദ്രോ ബോട്ടിസെല്ലി ചിത്രീകരിച്ച വൃത്താകൃതിയിലുള്ള അല്ലെങ്കിൽ ടോണ്ടോ രൂപത്തിലുള്ള ചിത്രമാണ് മഡോണ ഡെൽ മാഗ്നിഫിക്കറ്റ് എന്നുമറിയപ്പെടുന്ന മഡോണ ഓഫ് ദ മാഗ്നിഫിക്കറ്റ്.
ഈ ചിത്രം ഇപ്പോൾ ഫ്ലോറൻസിലെ ഉഫിസിയുടെ ഗാലറികളിലാണ് സൂക്ഷിച്ചിരിക്കുന്നത്.
രണ്ട് മാലാഖമാർ അണിയിച്ചൊരുക്കുന്ന കന്യാമറിയത്തെ ഈ ചിത്രത്തിൽ ചിത്രീകരിച്ചിരിക്കുന്നു.
മഡോണ ഒരു പുസ്തകത്തിന്റെ പേജിലെ വലതുഭാഗത്ത് മറിയത്തിന്റെ സ്തോത്രഗീതം എഴുതുന്നു.
ഇടത് പേജിൽ ബെനഡിക്റ്റസിന്റെ ഭാഗമാണ്.
ഇടതുകൈയിൽ അവൾ ഒരു മാതളനാരകം പിടിച്ചിരിക്കുന്നു.
|പിയേറോ ഡി മെഡിസിയുടെ ഭാര്യ ലൂക്രെസിയ ടൊർണബൂണിയെ മഡോണയായും ഈ പുസ്തകം കൈവശം വച്ചിരിക്കുന്ന രണ്ടു മാലാഖമാർ അവരുടെ മക്കളായ ലോറൻസോ, ഗിയൂലിയാനോ എന്നിവരുടെ ഛായാചിത്രമാണെന്നും കരുതപ്പെടുന്നു.
മൈക്കലാഞ്ചലോയുടെ ജീവിതത്തെക്കുറിച്ചുള്ള തന്റെ 'ദി അഗോണി ആൻഡ് എക്സ്റ്റസി' എന്ന പുസ്തകത്തിൽ, ഇറ്റലിയിലെ ഫ്ലോറൻസിൽ വർഷങ്ങളോളം താമസിച്ച എഴുത്തുകാരൻ ഇർവിംഗ് സ്റ്റോൺ അക്കാലത്ത് മെഡിസി കുടുംബത്തിനായിട്ടാണ് ഈ ചിത്രം നിർമ്മിച്ചതെന്ന് അവകാശപ്പെടുന്നു.
പെയിന്റിംഗിന്റെ ചരിത്രം അറിയില്ല.
1785-ൽ ഒട്ടാവിയോ മാഗെരിനിയിൽ നിന്ന് ഇത് ഉഫിസി ഏറ്റെടുത്തു.
ആർച്ച്ഡൂക്ക് പിയട്രോ ലിയോപോൾഡോ അടിച്ചമർത്തപ്പെട്ട നിരവധി ആശ്രമങ്ങളിൽ ഒന്നിൽ നിന്നായിരിക്കാം ഈ ചിത്രം ലഭിച്ചത്.
വാസരിയും ബോച്ചിയും പരാമർശിച്ച സാൻ ഫ്രാൻസെസ്കോ അൽ മോണ്ടെ പള്ളിയിലെ ടോണ്ടോ ഉപയോഗിച്ച് ഇത് തിരിച്ചറിഞ്ഞിട്ടുണ്ട്.
എന്നാൽ വിവരണം യോജിക്കുന്നില്ല.
ഈ തിരിച്ചറിയൽ സാധാരണയായി നിരസിക്കപ്പെടുന്നു.
പെയിന്റിംഗിന്റെ നിരവധി പകർപ്പുകളിൽ ഒന്ന് ലൂവ്രെയിലും , ഒന്ന് ന്യൂയോർക്കിലെ പിയർ‌പോണ്ട് മോർഗൻ ലൈബ്രറിയിലും തൂക്കിയിരിക്കുന്നു.
പുറംകണ്ണികൾ High resolution image at GoogleArt
മഡോണ ഓഫ് ദ റോസ് (റാഫേൽ) ഇംഗ്ലീഷ് വിലാസം https://ml.wikipedia.org/wiki/Madonna_of_the_Rose_(Raphael)
മാഡ്രിഡിലെ മ്യൂസിയോ ഡെൽ പ്രാഡോയിൽ ഇപ്പോൾ സൂക്ഷിച്ചിരിക്കുന്ന 1518-1520 ലെന്നു കരുതുന്ന ഒരു ഛായാചിത്രമാണ് മഡോണ ഓഫ് ദ റോസ് (Madonna della rosa).
ഈ ചിത്രത്തിൽ റാഫേലിന്റെ ഉറവിടം അത്ര കൃത്യമല്ല എന്നാൽ ഗീലിയോ റോമാനോയുടെ പങ്ക് ഒഴിവാക്കാനാവില്ല.
പിന്നീടൊരിക്കൽ റോസും ചിത്രത്തിലെ താഴത്തെ ഭാഗവും ഒരു അജ്ഞാത കലാകാരൻ കൂട്ടിച്ചേർത്തു.
വുഡ് പാനലിൽ വരച്ച് ചേർത്ത റോസും ചിത്രത്തിലെ താഴത്തെ ഭാഗവും ചേർക്കപ്പെടാത്ത ഈ ചിത്രത്തിൻറെ രണ്ടാമത്തെ ഓട്ടോഗ്രാഫ് പതിപ്പ് റിയൽ എസ്റ്റേറ്റ് മാഗ്നറ്റ് ലൂക്ക് ബ്രൂഗ്നാരയുടെ ഉടമസ്ഥതയിലുള്ളതാണ്.
പുറം കണ്ണികൾ Prado catalogue entry ↑ On Neoplatonism, see Chapter 4, "The Real and the Imaginary" , in Kleinbub, Christian K., Vision and the Visionary in Raphael , 2011, Penn State Press, ISBN 0271037040 , 9780271037042
മഡോണ ഓഫ് ദ റോസ് ബോവർ ഇംഗ്ലീഷ് വിലാസം https://ml.wikipedia.org/wiki/Madonna_of_the_Rose_Bower Madonna of the Rose Bower , c. 1440–42.
Wallraf-Richartz Museum , Cologne
ജർമ്മൻ കലാകാരനായിരുന്ന സ്റ്റീഫൻ ലോച്ച്നർ ചിത്രീകരിച്ച ഒരു പാനൽ ചിത്രമാണ് മഡോണ ഓഫ് ദ റോസ് ബോവർ (or Virgin in the Rose Bower).
ക്രിസ്തുവർഷം 1440-42 കാലഘട്ടത്തിൽ സൃഷ്ടിക്കപ്പെട്ടവയാണെങ്കിലും ചില ചരിത്രകാരന്മാർ അദ്ദേഹത്തിന്റെ പിൽക്കാലസൃഷ്ടിയായ ഡോംബിൽഡ് ആൾട്ടർപീസുമായി സമകാലികമാണെന്നു കരുതുന്നു.
അദ്ദേഹത്തിന്റെ ഏറ്റവും മികച്ചതും സൂക്ഷ്മവും സമഗ്രവുമായ ചിത്രങ്ങളിലൊന്നാണ് ഇത്.
ചുവന്ന തിരശീലകളുള്ള ഒരു മേലാപ്പിനടിയിൽ ചുവന്ന വെൽവെറ്റ് ചെറുമെത്തയിൽ ഇരിക്കുന്ന കന്യകയെ "സ്വർഗ്ഗരാജ്ഞി" എന്ന് വിശേഷിപ്പിക്കുന്നു.
ക്രിസ്തുവായ കുട്ടിയെ മടിയിൽ പിടിച്ചിരിക്കുന്നു.
അവരുടെ കിരീടവും പദവി ചിഹ്നവും അവരുടെ കന്യകാത്വത്തിന്റെ പ്രതീകങ്ങളാണ്.
അവർ മാറിൽ ഒരു ചെറിയ ബ്രൂച്ച് ധരിച്ചിരിക്കുന്നു.
അതിൽ ഒരു യൂനികോൺ പിടിച്ചിരിക്കുന്ന കന്യകയുടെ ചിത്രീകരണവും കാണാം.
ക്രിസ്തുവായ കുട്ടി ഒരു ആപ്പിൾ കൈവശം വച്ചിരിക്കുന്നു.
ഇരിക്കുന്ന മാലാഖമാർ സമ്മാനങ്ങൾ വാഗ്ദാനം ചെയ്യുന്നു അല്ലെങ്കിൽ സംഗീതം വായിക്കുന്നു.
അഞ്ച് പേർ അവരുടെ മുൻപിൽ പുല്ലിൽ മുട്ടുകുത്തി പോർട്ടബിൾ ഓർഗൻ ഉൾപ്പെടെയുള്ള ഉപകരണങ്ങളും മറ്റുള്ളവർ ഫലങ്ങളും പിടിച്ചിരിക്കുന്നു.
ചുവപ്പും വെള്ളയും റോസാപ്പൂക്കൾ നിഷ്കളങ്കത്വത്തിന്റെയും വിശുദ്ധിയുടെയും പ്രതീകങ്ങളാൽ ഈ ചിത്രം വളരെയധികം നിറയ്ക്കുന്നു.
മേരി ഒരു വളഞ്ഞ കല്ല് ബെഞ്ചിന് മുന്നിൽ ഇരിക്കുന്നു.
ചുറ്റും ലില്ലി , ഡെയ്‌സി , സ്ട്രോബെറി എന്നിവ വളരുന്നു.
ഇടതുവശത്ത് ഒരു അകാന്തസ് പുഷ്പം വിടരുന്നു.
മേരിയെ ഒരു സ്മാരക രീതിയിൽ അവതരിപ്പിക്കുന്നു.
ഇത് അവരുടെ രാജകീയ നിലയെ അടിവരയിടുന്നു.
അവലംബം ഉറവിടങ്ങൾ Chapuis, Julien.
Stefan Lochner: Image Making in Fifteenth-Century Cologne .
Turnhout: Brepols, 2004.
ISBN 978-2-5035-0567-1 Wellesz, Emmy; Rothenstein, John (ed).
Stephan Lochner .
London: Fratelli Fabbri, 1963
മഡോണ ഓഫ് ദ സ്റ്റെയർസ് (കൊറെഗ്ജിയോ) ഇംഗ്ലീഷ് വിലാസം https://ml.wikipedia.org/wiki/Madonna_of_the_Stairs_(Correggio)
1522-1523 നും ഇടയിൽ അന്റോണിയോ ഡാ കോറെഗെജിയോ ചിത്രീകരിച്ച ഒരു എണ്ണഛായാചിത്രമാണ് മഡോണ ഓഫ് ദ സ്റ്റെയർസ്.
ഇപ്പോൾ ഗാലേരിയ നസിയോണലെ ഡി പർമയിൽ ഈ ചിത്രം പ്രദർശിപ്പിച്ചിരിക്കുന്നു.
പാർമയുടെ കിഴക്കൻ ഗേറ്റിന്റെ ആന്തരിക മുൻവശത്തുള്ള ഒരു ഫ്രെസ്കോയുടെ ഭാഗമായിരുന്ന ഈ ചിത്രം സാൻ മിഷേൽ ഗേറ്റ് എന്നും റെജിയോ എമിലിയയിലേക്കുള്ള വഴിയുടെ ആരംഭം എന്നും അറിയപ്പെടുന്നു.
ഈ ചിത്രം അവിടെ കണ്ടപ്പോൾ വസാരി അതിനെ പ്രശംസിച്ചിരുന്നു.
1555-ൽ പോൾ മൂന്നാമൻ മാർപ്പാപ്പ മതിലുകൾ നവീകരിച്ചപ്പോൾ, ഗേറ്റ്ഹൗസ് പൊളിച്ചുമാറ്റി.
ചുവരിൽ നിന്ന് ഫ്രെസ്കോ വേർപെടുത്തി തൊട്ടടുത്ത സാന്താ മരിയ ഡെല്ലാ സ്കാലയിലേക്ക് മാറ്റി.
ഒരു ഗോവണിയിലൂടെ മാത്രമേ ഇവിടെ പ്രവേശിക്കാൻ കഴിയൂ.
ബ്രിട്ടനിലെ ഡാനിഷ് അംബാസഡർ ജെൻസ് വോൾഫ് 1785-ൽ ചെറുകപ്പേള സന്ദർശിക്കുകയും കൊറെഗെജിയോ ചിത്രീകരിച്ച " മഡോണ ഡെല്ലാ സ്കാലയിൽ പള്ളിയിൽ പ്രകോപിതരായ ചില അജ്ഞാതരായ മതഭ്രാന്തന്മാർ കന്യകയിൽ വെള്ളി കിരീടം സ്ഥാപിക്കുകയും അങ്ങനെ ഏറ്റവും ക്രൂരമായ ഒരു പ്രവൃത്തിയിലൂടെ താരതമ്യപ്പെടുത്താനാവാത്ത വിധത്തിൽ ചിത്രത്തെ രൂപഭേദം വരുത്തി ".
ജെർമെയ്ൻ ഡി സ്റ്റൈൽ, 1807-ൽ എഴുതിയ കോറിൻ എന്ന നോവലിൽ ഫ്രെസ്കോയെ വിശേഷിപ്പിച്ചത്, "താഴ്ന്ന കണ്ണുകൾ സ്വർഗത്തിലേക്ക് ഉയർത്തപ്പെട്ടതുപോലെ ഉയർത്തിയതും തുളച്ചുകയറുന്നതുമായ ഒരു ഭാവം എങ്ങനെ നൽകാമെന്ന് അറിയാവുന്ന ഒരേയൊരു ചിത്രമായിരുന്നു എന്നാണ്.
ആ നോട്ടത്തിന് കുറുകെ വീഴുന്ന മൂടുപടം വികാരത്തിൽ നിന്നോ ചിന്തയിൽ നിന്നോ അവരെ കൂടുതൽ ആകർഷകമാക്കുന്നു.
അവർക്ക് ഒരു സ്വർഗ്ഗീയ രഹസ്യം നൽകുന്നു.
ചിത്രം ഏറെക്കുറെ മതിലിൽ നിന്ന് മാറിയിരിക്കുന്നു.
ചിത്രത്തിൽ ഒരു ശ്വാസം വീഴാൻ ഇടയാക്കുന്നതുപോലെ നിറം ത്രസിക്കുന്നത് കാണാം.
1812 ഡിസംബർ 4 ന്‌ ചെറുകപ്പേള പൊളിച്ചുമാറ്റിയപ്പോൾ ഫ്രെസ്കോയെ ഗാലേരിയ നസിയോണലെ ഡി പാർമയിലെ ഇന്നത്തെ സ്ഥാനത്തേക്ക് മാറ്റി.
1948-ൽ ചിത്രം പുനഃസ്ഥാപിച്ചു.
ചിത്രത്തിന്റെ ആദ്യത്തേ പ്രതലത്തിൽ നിന്ന് നീക്കം ചെയ്യുകയും ക്യാൻവാസിലേക്ക് മാറ്റുകയും ചെയ്തു.
1968-ലെ മറ്റൊരു ഇടപെടൽ ഈ ചിത്രത്തിൽ അനിയന്ത്രിതമായ കൂട്ടിച്ചേർക്കലുകൾ നീക്കം ചെയ്തു.
അവലംബം ↑ ↑ (in Italian) Augusta Ghidiglia Quintavalle, La "Madonna della Scala" del Correggio per la porta orientale di Parma , in Paragone n. 43, 1968, p. 67.
↑ Giorgio Vasari , Le Vite de' più eccellenti pittori scultori et architettori , Firenze 1568, ed.
con nuove annotazioni e commenti di Gaetano Milanesi , Firenze 1879, IV, p. 114.
↑ Byron, Sully, and the Power of Portraiture 1 2 ↑ (in Italian) Giuliano Ercoli, Arte e fortuna del Correggio , Modena 1981.
മഡോണ ഓഫ് ദ ബുക്ക് ഇംഗ്ലീഷ് വിലാസം https://ml.wikipedia.org/wiki/Madonna_of_the_Book
1480-1483നും ഇടയിൽ ഇറ്റാലിയൻ നവോത്ഥാന കലാകാരനായ സാന്ധ്രോ ബോട്ടിസെല്ലി ചിത്രീകരിച്ച ഒരു ചെറിയ ടെമ്പറ പാനൽ ചിത്രമാണ് മഡോണ ഡെൽ ലിബ്രോ, എന്നുമറിയപ്പെടുന്ന മഡോണ ഓഫ് ദ ബുക്ക് .
മിലാനിലെ പോൾഡി പസോലി മ്യൂസിയത്തിൽ ഈ ചിത്രം സൂക്ഷിച്ചിരിക്കുന്നു.
Notes അവലംബം ഉറവിടങ്ങൾ {{ cite book }} : Invalid | ref=harv ( help ) കൂടുതൽ വായനയ്ക്ക് പുറം കണ്ണികൾ Madonna and Child by Botticelli (Museo Poldi Pezzoli, Milan) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഡോണ ഓഫ് ദ റെഡ് ചെറൂബിംസ് ഇംഗ്ലീഷ് വിലാസം https://ml.wikipedia.org/wiki/Madonna_of_the_Red_Cherubims
ഇറ്റാലിയൻ നവോത്ഥാന കലാകാരനും വെനീഷ്യൻ ചിത്രകാരനുമായ ജിയോവന്നി ബെല്ലിനി 1485-ൽ ചിത്രീകരിച്ച ഒരു പാനൽചിത്രമാണ് മഡോണ ഓഫ് ദ റെഡ് ചെറൂബിംസ് .
കന്യകയുടെ കാൽമുട്ടുകളിലിരിക്കുന്ന കുട്ടിയും കുട്ടിയുമായുള്ള പരസ്പര നോട്ടം തുടങ്ങിയ ശൈലീപരമായ ഘടകങ്ങൾ സൂചിപ്പിക്കുന്നത് അതേ മ്യൂസിയത്തിലെ ബെല്ലിനിയുടെ അൽസാനോ മഡോണയെ അടിസ്ഥാനമാക്കിയാണ് ഈ ചിത്രം നിർമ്മിച്ചതെന്ന് അഭിപ്രായപ്പെടുന്നു.
മുൻ‌ഭാഗത്തായി കന്യകയെയും കുട്ടിയെയും എടുത്തുകാണിക്കുന്ന വിധത്തിൽ ബെല്ലിനിചിത്രീകരിച്ചിരിക്കുന്നു.
പശ്ചാത്തലത്തിൽ ഭൂപ്രകൃതിയിൽ ഗോപുരങ്ങൾ, കോട്ടകൾ‌, നദിയിലൂടെയുള്ള പ്രവേശനമാർഗ്ഗം കൂടാതെ ഒരു ചെറിയ ബോട്ടും ചിത്രീകരിച്ചിരിക്കുന്നു.
പ്രകാശമാനമായ ആകാശത്ത് ചുവന്ന കെരൂബുകളുടെ ഒരു നിര കാണാം ഇതിൽ നിന്ന് ചിത്രത്തിന് ഈ പേര് ലഭിച്ചിരിക്കുന്നു.
താഴത്തെ ഭാഗത്തെ പാരപെറ്റ് ബെല്ലിനിയുടെ ചിത്രത്തിന്റെ സവിശേഷതയാണ്.
ഈ ചിത്രത്തിൽ കാർട്ടൂച്ചിനോടൊപ്പം അദ്ദേഹം ഒപ്പ് നൽകിയിട്ടില്ല.
അവലംബം ഇതും കാണുക Madonna of the Small Trees ഉറവിടങ്ങൾ
മഡോണ ഓഫ് ദ പോംഗ്രാനേറ്റ് ഇംഗ്ലീഷ് വിലാസം https://ml.wikipedia.org/wiki/Madonna_of_the_Pomegranate
1487-ൽ ഇറ്റാലിയൻ നവോത്ഥാന ചിത്രകാരനായ സാന്ദ്രോ ബോട്ടിസെല്ലി ചിത്രീകരിച്ച വൃത്താകൃതിയിലുള്ള അല്ലെങ്കിൽ ടോണ്ടോ രൂപത്തിലുള്ള ചിത്രമാണ് മഡോണ ഓഫ് ദ പോംഗ്രാനേറ്റ് (Madonna della Melagrana) ഇറ്റലിയിലെ ഫ്ലോറൻസിലെ ഉഫിസി ഗാലറിയിലാണ് ഈ ചിത്രം സൂക്ഷിച്ചിരിക്കുന്നത്.
ചിത്രത്തിലെ വിഷയമായി മഡോണയെയും മാതളനാരകം കൈയ്യിൽ പിടിച്ചിരിക്കുന്ന ക്രിസ്തുവായ കുട്ടിയെയും മാലാഖമാരെയും ചിത്രീകരിക്കുന്നു.
ക്രിസ്തുവിന്റെ ഭാവി കഷ്ടപ്പാടുകളുടെ പ്രതീകമാണ് മാതളനാരകം .
ഈ ചിത്രത്തിന്റെ നിരവധി പകർപ്പുകൾ നിലവിലുണ്ട്.
അവ നിലവിൽ ബെർലിൻ സ്റ്റേറ്റ് മ്യൂസിയങ്ങൾ, ലണ്ടനിലെ വെർഹർ ശേഖരം, ലിയോണിലെ അയനാർഡ് ശേഖരം എന്നിവയിൽ കാണപ്പെടുന്നു.
ലണ്ടനിലെ റേഞ്ചേഴ്സ് ഹൗസിലെ വെർ‌ണെർ ശേഖരത്തിൽ വളരെക്കാലം ഉണ്ടായിരുന്ന ഈ ചിത്രത്തിന്റെ ചെറിയ "പതിപ്പ്" യഥാർത്ഥത്തിൽ ബോട്ടിസെല്ലിയുടെ ഫ്ലോറൻസ് സ്റ്റുഡിയോയുടെ ഒരു ചിത്രമാണെന്ന് 2019 ഫെബ്രുവരി അവസാനത്തിൽ പ്രഖ്യാപിച്ചു.
സമ്പന്നനായ ഡയമണ്ട് മാഗ്നറ്റായ ജൂലിയസ് വെർ‌ണെർ 1897-ൽ വാങ്ങിയ ഈ ചിത്രത്തിന്റെ വിശകലനവും സ്ഥിരീകരണവും നടത്തിയത് ഇംഗ്ലീഷ് ഹെറിറ്റേജ് ആണ്.
മഡോണ ഓഫ് ദ ബാസ്കറ്റ് (കോറെജിയോ) ഇംഗ്ലീഷ് വിലാസം https://ml.wikipedia.org/wiki/Madonna_of_the_Basket_(Correggio)
1508-ൽ അന്റോണിയോ ഡാ കോറെഗെജിയോ ചിത്രീകരിച്ച ഒരു എണ്ണച്ചായാചിത്രമാണ് മഡോണ ഡെല്ല സെസ്റ്റ എന്നുമറിയപ്പെടുന്ന മഡോണ ഓഫ് ദ ബാസ്കറ്റ്.
2015-ലെ കണക്കനുസരിച്ച് ഈ ചിത്രം ലണ്ടനിലെ നാഷണൽ ഗാലറിയിലാണ് സൂക്ഷിച്ചിരിക്കുന്നത്.
ഈ ചിത്രത്തിൽ കൊറെജിയോ വിശുദ്ധ കുടുംബത്തിന്റെ നിഷ്കളങ്കത്വം, മാതൃ, സ്നേഹം എന്നിവയെ ചിത്രീകരിക്കുന്നു.
ഈ രംഗം ആർദ്രത നിറഞ്ഞതാണ്.
പുറത്ത് ഒരു മരത്തിനടിയിൽ ഇരിക്കുന്ന കന്യകയുടെ തൊട്ടരികിൽ ഒരു ബാസ്ക്കറ്റുമിരിപ്പുണ്ട്.
കുഞ്ഞായ ക്രിസ്തുവിനെ ഒരു ജാക്കറ്റ് അണിയിക്കാൻ ശ്രമിക്കുന്നു.
തൊട്ടടുത്തുനില്ക്കുന്ന സൂര്യപ്രകാശത്തിൽ തിളങ്ങിനില്ക്കുന്ന ഇല പറിച്ചെടുക്കാനായി കുഞ്ഞ് ഞെരിപിരികൊള്ളുന്നു.
മേരി അത്ര പുതുമ തോന്നാത്ത റോസ് വസ്ത്രമണിഞ്ഞിരിക്കുന്നു.
ഗ്രേ-പിങ്ക്സ്, ഗ്രേ-ബ്ലൂ എന്നീ വർണ്ണങ്ങളുടെ മൃദുലമായ പൊരുത്തമാണ് ചിത്രത്തിൽ മുന്നിട്ടുനിൽക്കുന്നത്.
പശ്ചാത്തലത്തിൽ, സൂര്യപ്രകാശത്തിൽ പൊടിപടലമുണ്ടാക്കുന്നതുപോലെ ജോസഫ് ഒരു തച്ചന്റെ പണിചെയ്യുന്നു.
വലിയ അവശിഷ്ടങ്ങൾക്കിടയിലാണ് ഇവരുടെ ജീർണ്ണിച്ച വീട് നിർമ്മിച്ചിരിക്കുന്നത്.
വളഞ്ഞിരിക്കുന്ന കന്യകയുടെ സങ്കീർണ്ണഭാവവും കുട്ടിയുടെ കാലിനെയും അരയെയും അനായാസമായി ചിത്രീകരിച്ചിരിക്കുന്നു.
കൊറെഗ്ജിയോയുടെ പ്രസിദ്ധമായ 'മൃദുത്വം', ലിയോനാർഡോയുടെ മിലാനീസ് ചിത്രങ്ങളിൽ നിന്ന് പഠിച്ച നിഴലിൽ നിന്ന് ക്രമേണ വെളിച്ചത്തിലേക്കുള്ള പരിവർത്തനങ്ങൾ, പക്ഷേ വെനീഷ്യൻ നിറത്തിന്റെ സുവർണ്ണ പ്രിസത്തിലൂടെ വ്യാഖ്യാനിച്ചു കൊണ്ട് പ്രതിഛായയിൽ മോഹിപ്പിക്കുന്ന ഒരു മൂടുപടം ഇടുന്നു.
മഡോണ ഓഫ് ദ ബാൽഡാക്ചിനോ ഇംഗ്ലീഷ് വിലാസം https://ml.wikipedia.org/wiki/Madonna_of_the_Baldacchino
1506-1508 നും ഇടയിൽ ഇറ്റാലിയൻ നവോത്ഥാന ചിത്രകാരനായിരുന്ന റാഫേൽ വരച്ച ക്യാൻവാസിലെ വിശുദ്ധ സംഭാഷണ ശൈലിയിലുള്ള ഒരു എണ്ണച്ചായാചിത്രമാണ് മഡോണ ഓഫ് ദ ബാൽഡാക്ചിനോ.
ഈ ചിത്രം ഇപ്പോൾ ഫ്ലോറൻസിലെ ഗാലേരിയ പാലറ്റിനയിൽ സംരക്ഷിച്ചിരിക്കുന്നു.
സാന്റോ സ്പിരിറ്റോയിലെ കാപ്പെല്ല ഡേയ്ക്കായി ചിത്രീകരിച്ച റാഫേലിന്റെ ഫ്ലോറൻസിലെ ആദ്യത്തെ പ്രധാന ചിത്രമായിരുന്നു ഇത്.
ജൂലിയസ് രണ്ടാമൻ മാർപ്പാപ്പ ക്ഷണിച്ചതിനാൽ 1508-ൽ റാഫേൽ റോമിലേക്ക് മടങ്ങിയെത്തിയപ്പോൾ ഈ ചിത്രം അപൂർണ്ണമായിരുന്നു.
1510 കളിൽ ആൻഡ്രിയ ഡെൽ സാർട്ടോ , ഫ്രാ ബാർട്ടോലോമിയോ , ലോറെൻസോ ലോട്ടോ തുടങ്ങിയ ചിത്രകാരന്മാർക്ക് ഇത് ഒരു ജനപ്രിയ മോഡലായിരുന്നു.
എന്നിരുന്നാലും മറ്റൊരു അൾത്താരചിത്രം ചാപ്പലിനു വേണ്ടി ചിത്രീകരിക്കാൻ റോസോ ഫിയോറെന്റിനോയെ നിയോഗിക്കപ്പെട്ടിരുന്നു.
പതിനാറാം നൂറ്റാണ്ടിന്റെ മധ്യത്തോടെ പെസിയ കത്തീഡ്രലിൽ , 1697-ൽ രാജകുമാരൻ ഫെർഡിനാണ്ടോ ഡി മെഡിസി റാഫേലിന്റെ ചിത്രം ഏറ്റെടുത്തു.
സഹോദരന്മാരായ നിക്കോളയും അഗോസ്റ്റിനോ കസ്സാനയും ഈ ചിത്രം പുനഃസ്ഥാപിക്കുകയും പൂർത്തീകരിക്കുകയും ചെയ്തു.
ഫ്രാ 'ബാർട്ടോലോമിയോയുടെ ശേഖരത്തിലെ ക്രൈസ്റ്റ് അമോംഗ് ദി ഡോക്ടർസ്' എന്ന മറ്റൊരു ചിത്രത്തിന്റെ പെൻഡന്റായി പ്രവർത്തിക്കണമെന്ന് ഫെർഡിനാണ്ടോ ആഗ്രഹിച്ചു.
അതിനാൽ മറ്റേ ചിത്രത്തിന്റെ അതേ ഉയരമുണ്ടാക്കാൻ റാഫേലിന്റെ ചിത്രത്തിന്റെ മുകളിൽ ഒരു തുണ്ട് കൂടി ചേർത്തു.
റാഫേലിന്റെ ചിത്രം 1799-ൽ പാരീസിലേക്ക് കൊണ്ടുപോയെങ്കിലും 1813-ൽ ഫ്ലോറൻസിലേക്ക് മടക്കികൊണ്ടുവന്നു.
മഡോണ ഓഫ് ദ സ്മാൾ ട്രീസ് ഇംഗ്ലീഷ് വിലാസം https://ml.wikipedia.org/wiki/Madonna_of_the_Small_Trees
1487-ൽ ഇറ്റാലിയൻ നവോത്ഥാന കലാകാരൻ ജിയോവന്നി ബെല്ലിനി ചിത്രീകരിച്ച ഒരു എണ്ണഛായാചിത്രമാണ് മഡോണ ഓഫ് ദ സ്മാൾ ട്രീസ് .
(Italian: Madonna degli Alberetti)വെനീസിലെ ഗാലറി ഡെൽ അക്കാദമിയയിലാണ് ഈ ചിത്രം സ്ഥാപിച്ചിരിക്കുന്നത്.
പശ്ചാത്തല വിഭജനം പോലുള്ള സ്റ്റൈലിസ്റ്റിക് ഘടകങ്ങൾ സൂചിപ്പിക്കുന്നത് " അക്കാദമിയ കറാര ഡി ബെല്ലെ ആർട്ടി ഡി ബെർഗാമോയിലെ ബെല്ലിനിയുടെ അൽസാനോ മഡോണയെ അടിസ്ഥാനമാക്കിയാണ് ഈ ചിത്രം.
സമകാലിക വിശുദ്ധ സംഭാഷണങ്ങളുടെ ഒരു സാധാരണ ഘടകമായ അൽസാനോ മഡോണയിലും ദൃശ്യമാകുന്ന ചിത്രത്തിരശ്ശീല മഡോണയ്ക്കും കുട്ടിക്കും പിന്നിലുള്ള പശ്ചാത്തലത്തിൽ ഉൾപ്പെടുന്നു.
വശങ്ങളിൽ ഭൂപ്രകൃതിയുടെ രണ്ട് ഭാഗങ്ങളിൽ ബലമില്ലാത്ത രണ്ട് വൃക്ഷങ്ങളും കാണപ്പെടുന്നു.
ഇതിൽ നിന്നും ചിത്രത്തിന്റെ ശീർഷകം ലഭിച്ചിരിക്കുന്നു.
താഴത്തെ മുൻ‌ഭാഗത്ത്, ബെല്ലിനി ചിത്രങ്ങളിൽ പതിവുപോലെ, പച്ച മാർബിളിൽ അദ്ദേഹത്തിന്റെ ഒപ്പ് ചേർത്തിരിക്കുന്നു.
ഇതും കാണുക മഡോണ ഓഫ് ദ റെഡ് ചെറൂബിംസ് അവലംബം
പൊട്ടൻ ശലഭങ്ങൾ ഇംഗ്ലീഷ് വിലാസം https://ml.wikipedia.org/wiki/Potanthus
Potanthus (പൊട്ടൻ ശലഭങ്ങൾ, Darts) ദക്ഷിണേഷ്യയിലും പൂർവ്വേഷ്യയിലും കാണപ്പെടുന്ന തുള്ളൻ ചിത്രശലഭങ്ങളുടെ ഒരു വലിയ ജനുസ് ആണ്.
ഒരുപോലെയിരിക്കുന്ന അവയെ തിരിച്ചറിയാൻ ആൺശലഭങ്ങളുടെ പ്രത്യുൽപ്പാദനാവയവം പരിശോധിക്കാതെ സാദ്ധ്യമല്ല.
വനങ്ങളിലും സമതലങ്ങളിലും കാണപ്പെടുന്ന ചിത്രശലഭമാണിത് .
ഗ്രാമങ്ങളിലെ കുന്നുകളിലും ചെറുകാടുകളിലും ഇവയെ വല്ലപ്പോഴും കാണാൻ കഴിയും.
ഇന്ത്യയുടെ വനമേഖലകളും ശ്രീലങ്കയുമാണ് ഇവയുടെ പ്രധാന കേന്ദ്രങ്ങൾ.
തെറിച്ചുതെറിച്ചാണിവ പറക്കുന്നത്.
ഇടയ്ക്കിടെ വിശ്രമിക്കും.
മിക്കപ്പോഴും ചിറകുകൾ പൂട്ടിപ്പിടിച്ചാണ് ഇരിക്കുന്നത്.
എന്നാൽ വെയിൽ കായുന്ന സമയത്ത് രണ്ടു ചിറകുകളും ലംബമായിരിക്കും.
ഉയരത്തിൽ പറക്കാറില്ല.
ചിറകുകൾക്ക് തവിട്ട് നിറമാണ്.
ചിറകിന്റെ പുറത്തും അടിവശത്തും ഓറഞ്ച് നിറത്തിലുള്ള പുള്ളികൾ ഉണ്ട്.
പിൻചിറകിന്റെ പുറത്ത് മഞ്ഞപ്പുള്ളികളാണുള്ളത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Potanthus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Potanthus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൊഡാർസിസ് ലിൽഫോർഡി ഇംഗ്ലീഷ് വിലാസം https://ml.wikipedia.org/wiki/Lilford%27s_wall_lizard
ലിൽഫോർഡ്സ് വാൾ ലിസാർഡ്' ( Podarcis lilfordi ) ലാസെർറ്റിഡേ കുടുംബത്തിലെ പല്ലിയുടെ സ്പീഷീസ് ആണ്.
ഈ സ്പീഷീസ് ബലേറിക് ദ്വീപുകൾ സ്പെയിൻ എന്നീ പ്രദേശങ്ങളിലെ തദ്ദേശവാസിയാണ്.
ഒരു ദ്വീപിൽ മാത്രം കണ്ടെത്തിയ ഇരുപത്തി ഏഴ് ഉപജാതികൾ ഉണ്ട്: Podarcis lilfordi lilfordi ( Günther , 1874) .
Found in the Aire islet, off the southeastern coast of Menorca .
Podarcis lilfordi addayae ( Eisentraut , 1928) .
Podarcis lilfordi balearica ( Bedriaga , 1879) .
Podarcis lilfordi brauni ( L. Müller , 1927) .
Found in Colom islet, off Menorca.
Podarcis lilfordi carbonerae Pérez-Mellado and Salvador , 1988 .
Own to Carbonera islet, off Menorca.
Podarcis lilfordi codrellensis Pérez-Mellado and Salvador, 1988 .
Own to Binicondrell islet, off the southern coast of Menorca.
Podarcis lilfordi colomi (Salvador, 1980) .
Found in Colomer islet, off northeast Menorca.
Podarcis lilfordi conejerae (L. Müller, 1927) .
Podarcis lilfordi espongicola (Salvador, 1979) Podarcis lilfordi estelicola (Salvador, 1979) Podarcis lilfordi fahrae (L. Müller, 1927) Podarcis lilfordi fenni (Eisentraut, 1928) .
Own to Sanitja islet, off northern Menorca.
Podarcis lilfordi gigliolii (Bedriaga, 1879) .
In Dragonera islet, off north of Majorca .
Podarcis lilfordi hartmanni ( Wettstein , 1937) Podarcis lilfordi hospitalis (Eisentraut, 1928) Podarcis lilfordi imperialensis (Salvador, 1979) Podarcis lilfordi isletasi ( Hartmann , 1953) Podarcis lilfordi jordansi (L. Müller, 1927) Podarcis lilfordi kuligae (L. Müller, 1927) Podarcis lilfordi nigerrima (Salvador, 1979) Podarcis lilfordi planae (L. Müller, 1927) Podarcis lilfordi probae (Salvador, 1979) Podarcis lilfordi porrosicola Pérez-Mellado and Salvador, 1988 .
Own to the Porros islet, north of Menorca.
Podarcis lilfordi rodriquezi (L. Müller, 1927) – Ratas Island lizard .
Formerly Ratas Island, in Mahón 's harbour (Menorca).
Extinct after island was demolished in harbour expansion.
Podarcis lilfordi sargantanae (Eisentraut, 1928) .
Found in the islets located by the north coast of Majorca (Sargantana, Ravells, Bledes and Tusqueta).
Podarcis lilfordi toronis (Hartmann, 1953) Podarcis lilfordi xapaticola (Salvador, 1979)
Nota bene : A trinomial authority in parentheses indicates that the subspecies was originally described in genus other than Podarcis .
അവലംബം കൂടുതൽ വായനയ്ക്ക് Boulenger GA .
Lacertidæ ...
( Lacerta muralis Var. lilfordii , p. 33).
Günther A .
"Description of a new European Species of Zootoca ".
, Fourth Series 14 : 158-159.
( Zootoca lilfordi , new species).
Wikimedia Commons has media related to Podarcis lilfordi .
പൊതുമണ്ഡലം പാരീസിലെ കഫെ
തുറന്ന് ചർച്ച ചെയ്യാനും സാമൂഹികപ്രശ്നങ്ങളെ തിരിച്ചറിയാനും വ്യക്തികൾക്ക് ഒത്തുചേരാവുന്ന ഇടത്തെയോ മേഖലയേയോ ആണു പൊതുമണ്ഡലം (public sphere) എന്നതുകൊണ്ട് സൂചിപ്പിക്കുന്നത്.
"ആധുനിക സമൂഹത്തിൽ പരസ്പരമുള്ള സംസാരത്തിലൂടെ രാഷ്ട്രീയമായ പങ്കാളിത്തം സാധ്യമാക്കുന്ന അരങ്ങ്" എന്നാണ് നാൻസി ഫ്രെയ്സർ പൊതുമണ്ഡലത്തെ നിർവചിക്കുന്നത്.
പൊതുജനാഭിപ്രായം (public opinion) രൂപപ്പെടുത്തുന്നതിൽ പൊതുമണ്ഡലം ഒരു പ്രധാന പങ്ക് വഹിക്കുന്നു.
സ്വകാര്യമണ്ഡലം (the private), പൗരസമൂഹം (civil society), ഭരണകൂടം (state) എന്നിവയുമായി ബന്ധപ്പെട്ടിരിക്കുന്നു പൊതുമണ്ഡലം എന്ന ആശയം.
ആധുനികതക്ക് മുൻപ് 'പൊതു' എന്നു വിശേഷിപ്പിക്കാവുന്ന ഇടം രാജാധികാരത്തിന്റെ ചിഹ്നങ്ങളുമായി ബന്ധപ്പെട്ടതായിരുന്നു.
അതായത്, പൊതുമണ്ഡലത്തിലെ ചർച്ചകൾ ഭരണകൂടത്തിന്റെ നയങ്ങൾക്കെതിരേ വിമർശനാത്മകമായ സമീപനം സ്വീകരിക്കുകയും, രാഷ്ട്രീയമായ നീക്കങ്ങൾക്ക് സാധ്യത തുറക്കുകയും ചെയ്യാം.
പൊതുമണ്ഡലം സമ്പദ്വ്യവ്സ്ഥയിൽ (economy) നിന്നും വ്യത്യസ്തമാണ്.
സാമ്പത്തികമായ കൈമാറ്റമാണ് സമ്പദ്വ്യവസ്ഥയിൽ സംഭവിക്കുന്നതെങ്കിൽ പൊതുമണ്ഡലം പൊതുതാല്പര്യങ്ങളുടെയും പൊതുവിഷയങ്ങളുടേയും വ്യാവഹാരികമായ വിനിമയത്തെയാണ് കുറിക്കുന്നത്.
എപ്പോഴാണ് ഒരു വസ്തുവോ സംഭവമോ 'പൊതു'വായിത്തീരുന്നത്?
ഹേബർമാസിന്റെ അഭിപ്രായത്തിൽ സാർവത്രികമായ പ്രവേശനവും ലഭ്യതയുമാണ് 'പൊതു' എന്നതുകൊണ്ട് ഉദ്ദേശിക്കുന്നത്.
പൊതുജനാരോഗ്യം, പൊതുവിദ്യാഭ്യാസം, പൊതുമുതൽ തുടങ്ങിയ പദങ്ങളിൽ ഇത്തരത്തിലുള്ള സാർവത്രികമായ പ്രവേശനവും ലഭ്യതയുമാണ് സൂചിപ്പിക്കപ്പെടുന്നത്.
ഈ അർഥത്തിൽ 'പൊതു' (common) എന്ന പദം സ്വകാര്യത (the private) എന്ന ആശയത്തെ ആശ്രയിച്ചും, എന്നാൽ അതിനു വിരുദ്ധവുമായിരിക്കുന്നു.
സ്വകാര്യവ്യക്തികൾ പൊതുമണ്ഡലത്തിൽ ഒത്തുചേരുന്നത് പൊതുവായ താല്പര്യങ്ങൾ ചർച്ച ചെയ്യാനാണ്.
അതിനാൽ തന്നെ പൊതുമണ്ഡലത്തിന് വിമർശനാത്മക സ്വഭാവം കൈവരുന്നു.
ഹേബർമാസിന്റെ അഭിപ്രായത്തിൽ പൊതുമണ്ഡലത്തിനുള്ള ഉപാധികൾ/ലക്ഷ്യങ്ങൾ താഴെ പറയുന്നവയാണ്: പൊതുജനാഭിപ്രായം രൂപീകരിക്കുക സാർവത്രികമായ പ്രവേശനം ഉണ്ടായിരിക്കുക ചർച്ചകളും അഭിപ്രായപ്രകടനങ്ങളും അധികാരികളാൽ നിയന്ത്രിതമല്ലാതിരിക്കുക ഹേബർമാസും "പൊതുമണ്ഡലവും" ജുർഗെൻ ഹേബെർമാസ്
പൊതുമണ്ഡലത്തെക്കുറിച്ചുണ്ടായിട്ടുള്ള ഏറ്റവും ശ്രദ്ധേയമായ പഠനം ഹേബർമാസിന്റെ "പൊതുമണ്ഡലത്തിന്റെ ഘടനാപരിണാമമാണ്" (The Structural Transformation of the Public Sphere: An Inquiry into a Category of Bourgeois Society).
ആധുനിക മുതലാളിത്ത സമൂഹത്തിൽ രൂപപ്പെടുന്ന ബൂർഷ്വാ പൊതുമണ്ഡലത്തെക്കുറിച്ചാണ് ഈ പുസ്തകത്തിൽ പ്രദിപാദിക്കുന്നത്.
സാമൂഹികമായ സ്ഥലങ്ങളേയോ, സാമൂഹികോദ്ദ്യേശ്യങ്ങളുടെ പ്രകടനത്തേയൊ വിതരണത്തേയോ, സാമൂഹികപ്രക്രിയകളിലൂടെ രൂപപ്പെടുന്ന കൂട്ടായ്മകളേയോ സൂചിപ്പിക്കാൻ ഈ വാക്ക് ഹേബർമാസ് ഉപയോഗിക്കുന്നു.
സ്വകാര്യവ്യക്തികൾ ഒരു കൂട്ടായ്മയായി ഒത്തുചേരുന്ന പ്രക്രിയയെ ബൂർഷ്വാ പൊതുമണ്ഡലം എന്നു വിശേഷിപ്പിക്കാം; ഈ കൂട്ടായ്മ     ഭരണകൂടത്താൽ നിയന്ത്രിതമായ സാമൂഹിക സ്ഥലങ്ങളെ സ്വയമേറ്റെടുക്കുകയും ഭരണകൂടത്തിനെതിരെ വിമർശനാത്മകമായ രീതിയിൽ അതിനെ പരിവർത്തിപ്പിക്കുകയും ചെയ്യുന്നു.
ആധുനിക യൂറോപ്പിലെ ബൂർഷ്വാ പൊതുമണ്ഡലത്തിന്റെ ആവിർഭാവത്തെയും തിരോധാനത്തെയും കുറിച്ചുള്ള സാമൂഹ്യ-ചരിത്രപരമായ  വിവരണമാണ് ഹേബർമാസിന്റെു പഠനത്തിലൂടെ  നമുക്ക് ലഭിക്കുന്നത്.
ചരിത്രപരമായ കാരണങ്ങളാൽ യൂറോപ്പിൽ ഒരു പൗരസമൂഹം രൂപപ്പെടുകയും, പുതിയ അറിവുകളുടെ പ്രചാരണത്തിനായും വ്യാപാരാവശ്യങ്ങൾക്കും സാമൂഹികമായി എല്ലാവർക്കും ഒത്തൊരുമിക്കനുള്ള ഇടങ്ങൾ ആവശ്യമായി വരികയും ചെയ്തപ്പോഴാണ് പൊതുമണ്ഡലം രൂപപ്പെടുന്നത്.
കോഫീ ഹൗസുകൾ, തിയറ്ററുകൾ, അച്ചടിമാധ്യമങ്ങൾ തുടങ്ങിയവ ഇത്തരത്തിൽ പൊതുമണ്ഡലത്തിന്റെ രൂപീകരണത്തിൽ സഹായകമായി.
ഹേബർമാസിന്റെ അഭിപ്രായത്തിൽ സാമൂഹികമായി കൽപ്പിക്കപ്പെട്ടിട്ടുള്ള പദവി, സാമ്പത്തികാവസ്ഥ, ലിംഗഭേദം തുടങ്ങിയവയൊന്നും തന്നെ ഇത്തരം സ്ഥലങ്ങളിലേക്കുള്ള പ്രവേശനത്തെ ബാധിക്കുന്നില്ല.
മാത്രമല്ല, എല്ലാ പൗരന്മാരെയും ബാധിക്കുന്ന വിഷയങ്ങളാണ് പൊതുമണ്ഡലത്തിൽ വിമർശനാത്മകമായും യുക്തിസഹമായും ചർച്ച ചെയ്യപ്പെടുന്നത്.
ബൂർഷ്വാ പൊതുമണ്ഡലം അതിന്റെ ആവിർഭാവകാലത്ത് ഈ സവിശേഷമാനദണ്ഡങ്ങളെല്ലാം പാലിച്ചുകൊണ്ടുള്ളതായിരുന്നു.
എന്നാൽ മുതലാളിത്തത്തിന്റെ വികാസത്തോടുകൂടി പൊതുമണ്ഡലത്തിന്റെ വിമർശനാത്മക സ്വഭാവം നഷ്ടപ്പെടുകയും ജനകീയാഭിപ്രായം തന്നെ മുതലാളിത്തത്തിന്റെ സാമ്പത്തിക താല്പര്യങ്ങളാൽ നിർണയിക്കപ്പെടുന്ന അവസ്ഥയും വന്നു ചേർന്നു.
ഈ പരിവർത്തനമാണ് ഹേബർമാസ് തന്റെ പുസ്തകത്തിൽ വിവരിക്കുന്നത്.
വിമർശനങ്ങൾ നാൻസി ഫ്രെയ്സർ
ഹേബർമാസിന്റെ പൊതുമണ്ഡലത്തിന്റെ ഘടനാപരിണാമം ഏറെ വിമർശനങ്ങൾക്കും വിധേയമായിട്ടുണ്ട്.
"പൊതുമണ്ഡലത്തെ പുനർചിന്തിക്കുമ്പോൾ" (Rethinking the Public Sphere: A Contribution to the Critique of Actually Existing Democracy) എന്ന പുസ്തകത്തിൽ നാൻസി ഫ്രെയ്സർ ഈ പരികല്പനയെ സ്ത്രീപക്ഷത്ത് നിന്നും വായിക്കുകയും വിമർശനങ്ങൾ ഉന്നയിക്കുകയും ചെയ്യുന്നു.
സാർവത്രികമായ പ്രവേശനം അവകാശപ്പെടുന്ന പൊതുമണ്ഡലം വളരെ പ്രധാനപ്പെട്ട ചില ബഹിഷ്കരണങ്ങളാൽ നിർമിതമായിരുന്നുവെന്നതാണ് ഫ്രെയ്സറുടെ പ്രധാന വാദം.
സ്ത്രീകൾക്കോ മറ്റ് അന്യവൽക്കരിക്കപ്പെട്ട ജനവിഭാഗങ്ങൾക്കോ ഒരിക്കലും പൊതുമണ്ഡലത്തിന്റെ ഭാഗമാകാൻ കഴിഞ്ഞിരുന്നില്ല.
സമൂഹിക പദവിയെയോ അസമത്വങ്ങളെയോ താൽക്കലികമായി മാറ്റിനിർത്താൻ മാത്രമേ പൊതുമണ്ഡലത്തിലെ വ്യവഹാരങ്ങൾക്ക് കഴിഞ്ഞിരുന്നുള്ളൂ.
ഇത്തരത്തിലുള്ള ഒഴിവാക്കലുകളാവട്ടെ പലപ്പോഴും അധീശവിഭാഗങ്ങളുടെ താല്പര്യസംരക്ഷണത്തിനാണ് ഉപയോഗിക്കപ്പെട്ടത്.
ഈ വിമർശനങ്ങൾക്ക് പുറമേ, ഹേബർമാസ് അവകാശപ്പെടുന്ന തരത്തിൽ "പൊതു വിഷയം" രൂപപ്പെടാൻ യുക്തിസഹമായ ഒരു വഴിയല്ല മറിച്ച്, വ്യത്യസ്ത കൂട്ടായ്മകൾ വിവിധങ്ങളായ കാരണങ്ങളുന്നയിക്കാമെന്നും ഫ്രെയ്സർ അവകാശപ്പെടുന്നു.
പൊതിച്ചോറ് ഇംഗ്ലീഷ് വിലാസം https://ml.wikipedia.org/wiki/Pothichoru
കാരൂർ നീലകണ്‌ഠപ്പിള്ള രചിച്ച കഥയാണ് പൊതിച്ചോറ് .
അധ്യാപകരുടെ ദുരിത ജീവിത കഥയാണ് ഇതിലെ പ്രതിപാദ്യം.
പഴയകാല കേരളീയ വിദ്യാലയങ്ങളുടെയും അധ്യാപകരുടെയും പരിതപകരമായിരുന്ന അവസ്ഥയെ കാരൂർ ഈ കഥയിൽ വരച്ചുകാട്ടുന്നു.
കെ.ബി. വേണു ഈ കഥയെ ആസ്പദമാക്കി രാജീവ് നാഥിനുവേണ്ടി ഒരു തിരക്കഥ തയ്യാറാക്കിയിരുന്നുവെങ്കിലും അത് ഇതുവരെ ചലച്ചിത്രമായിട്ടില്ല. 'ഒന്നാം സാർ' എന്നു പേരിട്ട ഈ ചലച്ചിത്രത്തിൽ മോഹൻലാലിനെയായിരുന്നു നായകനായി തീരുമാനിച്ചിരുന്നത്.
കഥകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പൊതുജന സേവന പ്രക്ഷേപണം ഇംഗ്ലീഷ് വിലാസം https://ml.wikipedia.org/wiki/Public_broadcasting
ഏതൊരു മനുഷ്യനും അവനു ചുറ്റും നടക്കുന്ന കാര്യങ്ങൾ അറിയുവാനുള്ള സ്വാതന്ത്ര്യം ഉണ്ട്.
ആ മൌലികാവകാശം സംരക്ഷിക്കപ്പെടുന്ന തരത്തിൽ, സാമ്പത്തികനേട്ടം ഉന്നം വെയ്ക്കാതെ, പൂർണ്ണമായും ജനസേവനം ലക്ഷ്യമിട്ടുകൊണ്ട്, ജനങ്ങളിൽ നിന്നു തന്നെ സാമ്പത്തികസമാഹരണം നടത്തി ജനങ്ങളിൽ തന്നെ നിയന്ത്രണാധികാരം നിക്ഷിപ്തമാക്കി കൊണ്ടുള്ള മാധ്യമപ്രക്ഷേപണ സമ്പ്രദായമാണ് പൊതുജന സേവന പ്രക്ഷേപണം (പബ്ലിക്ക് സർവീസ് ബ്രോഡ് കാസ്റ്റിങ്ങ് ).
ഇത്തരം മാധ്യമപ്രവർത്തനങ്ങൾക്ക് യാതൊരു വിധ വാണിജ്യബന്ധങ്ങളോ ദേശ-വർഗ്ഗ വിവേചനമോ രാഷ്ട്രീയ ബന്ധങ്ങളോ രാഷ്ട്രീയ സമ്മർദ്ദങ്ങളോ വാണിജ്യസമ്മർദ്ദങ്ങളോ ഉണ്ടാകാൻ പാടില്ല.
പൊതുജന സേവന പ്രക്ഷേപണത്തിലൂടെ ജനങ്ങളിലേക്ക് വിവരം, വിജ്ഞാനം, വിനോദം എന്നിവ വസ്തുനിഷ്ഠമായി യഥാസമയം എത്തിക്കുകയാണ് ലക്ഷ്യമിടുന്നത്.
എല്ലാതരം ജനവിഭാഗങ്ങളേയും ഉൾകൊള്ളിക്കുന്നതിലൂടെയും, പ്രക്ഷേപണം ചെയ്യുന്ന പരിപാടികളിലെ വൈവിധ്യം കൊണ്ടും, പക്ഷപാതമില്ലാത്ത എഡിറ്റോറിയൽ രീതി കോണ്ടും, മതിയായ സാമ്പത്തിക ലഭ്യതയും സമാഹരണവും പ്രവർത്തന സുതാര്യതയും ഉള്ളിടത്തോളം പബ്ലിക്ക് സർവീസ് ബ്രോഡ് കാസ്റ്റിങ്ങിന് ജനാധിപത്യത്തിന്റെ ഒരു സുപ്രധാന ആണിക്കലായിട്ട് നിലനിൽക്കുവാൻ കഴിയും.